3)

Pärast artiklit 2 lisatakse järgmised artiklid: „Artikkel 2a Euroopa maagaasi põhivõrguettevõtjate võrgustik Kõik põhivõrguettevõtjad teevad ühenduse tasandil koostööd, luues selleks Euroopa maagaasi põhivõrguettevõtjate võrgustiku, et tagada Euroopa maagaasi põhivõrgu optimaalne juhtimine , kooskõlastatud tegevus ja hea tehniline areng ning edendada gaasi siseturu lõpuleviimist, piiriülest kaubandust ja energiaturgude toimimist . Artikkel 2b Euroopa maagaasi põhivõrguettevõtjate võrgustiku loomine 1. Hiljemalt […] esitavad maagaasi põhivõrguettevõtjad komisjonile ja ametile loodava Euroopa maagaasi põhivõrguettevõtjate võrgustiku põhikirja kavandi, tulevaste liikmete nimekirja ja töökorra kavandi ▐. 2. Kahe kuu jooksul alates põhikirja kavandi, liikmete nimekirja ja töökorra kavandi saamisest esitab amet , olles ametlikult konsulteerinud kõiki sidusrühmi, eelkõige süsteemi kasutajaid ja kliente esindavate organisatsioonidega, komisjonile nende kohta arvamuse. 3. Komisjon esitab põhikirja kavandi, liikmete nimekirja ja töökorra kavandi kohta arvamuse , võttes arvesse lõikes 2 sätestatud ameti arvamust, kolme kuu jooksul alates ameti arvamuse saamisest. 4. Kolme kuu jooksul alates komisjoni arvamuse saamisest loovad põhivõrguettevõtjad Euroopa maagaasi põhivõrguettevõtjate võrgustiku ning võtavad vastu ja avaldavad selle põhikirja ja töökorra. Artikkel 2c Euroopa maagaasi põhivõrguettevõtjate võrgustiku ülesanded 1. Et saavutada artiklis 2 a sätestatud eesmärgid, lepib Euroopa maagaasi põhivõrguettevõtjate võrgustik kokku ja esitab ametile heakskiitmiseks vastavalt Euroopa Parlamendi ja nõukogu määruse (EÜ) nr …/2008 (millega asutatakse energeetikasektorit reguleerivate asutuste koostööamet) artikli 6 lõikele 3 ning artiklis 2d sätestatud korrale : a) lõikes 3 nimetatud valdkondade valdkondades kavandatavad võrgureeglid, mis on välja töötatud koos turuosaliste ja võrgu kasutajatega ; b) võrguhalduse ühised vahendid ja teadusuuringute kavad; c) iga kahe aasta järel 10-aastase investeerimiskava , mis sisaldab pakkumise ja nõudluse piisavuse aruannet ; d) meetmed, millega tagatakse võrgu toimimine reaalajas nii tava- kui hädaolukorras; e) suunised tehnilise koostöö kooskõlastamiseks ühenduse ja kolmandate riikide põhivõrguettevõtjate vahel; f) iga-aastase tööprogrammi , mis põhineb ameti püstitatud prioriteetidel ; g) aastaaruande; ja h) iga-aastase suvise ja talvise tarnimise prognoosi. 2. Lõike 1 punktis f osutatud iga-aastane tööprogramm sisaldab sellel aastal koostatavate võrgureeglite loendit ja kirjeldust, võrgu toimimise kooskõlastamise ning teadus- ja arendustegevuse kava ning soovituslikku ajakava. 3. Üksikasjalikud võrgureeglid hõlmavad järgmisi valdkondi, pidades silmas iga-aastases tööprogrammis määratletud prioriteete: a) turvalisus- ja töökindluseeskirjad , sealhulgas koostalitlusvõimet käsitlevad eeskirjad ja tegevuskord hädaolukordade puhul ; b) võrguühenduste ja võrgule juurdepääsu eeskirjad; ▐ c) piiriülese võimsuse jaotamise ja ülekoormuse juhtimise eeskirjad; ▐ d) võrguga seotud läbipaistvuseeskirjad; e) tasakaalustus- ja arvelduseeskirjad ; ▐ f) maagaasivõrkude energiatõhusus. 4. Amet teostab järelevalvet selle kohta, kuidas Euroopa maagaasi põhivõrguettevõtjate võrgustik rakendab võrgureegleid . 5. Euroopa maagaasi põhivõrguettevõtjate võrgustik avaldab iga kahe aasta järel pärast ameti heakskiitu kogu ühendust hõlmava 10-aastase võrkude investeerimiskava. See investeerimiskava sisaldab integreeritud võrgu mudelit, milles võetakse arvesse hoidlaid ja maagaasi veeldusjaamu, ning võimalikke stsenaariume, pakkumise ja nõudluse adekvaatsuse aruannet ning süsteemi paindlikkuse hinnangut. Investeerimiskava tugineb eelkõige riiklikele investeerimiskavadele , milles võetakse arvesse võrgu kavandamise ühenduse ja piirkondlikke aspekte, sealhulgas Euroopa Parlamendi ja nõukogu otsuse nr 1364/2006/EÜ (10) kohastele üleeuroopaliste energiavõrkude suunistele. Investeerimiskavas määratletakse investeerimislüngad, eelkõige piiriülese võimsuse osas , ning see hõlmab eelkõige investeeringuid võrkude ühendamisse ja prioriteetsena eeskätt ühendustesse ühenduse „energiasaarte” ja gaasivõrkude vahel ning investeeringuid muusse infrastruktuuri, mida on vaja tõhusaks kauplemiseks ja konkurentsiks ning tarnekindluse tagamiseks. Investeerimiskavale lisatakse ülevaade võrgu piiriülese suutlikkuse suurendamise tõketest, mis tulenevad eri heakskiitmismenetlustest või -korrast. Põhivõrguettevõtjad peavad avaldatud investeerimiskava rakendama . 6. ▐ Euroopa maagaasi põhivõrguettevõtjate võrgustik võib omal algatusel teha ametile ettepaneku koostada võrgureeglid mis tahes muus valdkonnas lisaks lõikes 3 nimetatud valdkondadele, selleks et saavutada artiklis 2 a sätestatud eesmärgid. Amet võtab seejärel pärast artiklis 2 f sätestatud menetlust reeglid vastu, tagades, et need reeglid ei ole vastuolus artikli 2 e alusel vastuvõetud suunistega . Artikkel 2d Ameti teostatav järelevalve 1. Amet jälgib Euroopa maagaasi põhivõrguettevõtjate võrgustiku nende ülesannete täitmist, millele on osutatud artikli 2c lõikes 1. 2. Euroopa maagaasi põhivõrguettevõtjate võrgustik esitab ametile heakskiitmiseks võrgureeglite kavandid ning artikli 2c lõikes 1 osutatud dokumendid . Euroopa maagaasi põhivõrguettevõtjate võrgustik kogub kogu vajaliku teabe võrgureeglite rakendamise kohta ning esitab selle ametile hindamiseks. 3. Amet teostab tehniliste reeglite, 10-aastase investeerimiskava ja iga-aastase tööprogrammi täitmise järelevalvet ning esitab oma järelevalvetegevuse tulemused aastaaruandes. Juhul kui põhivõrguettevõtjad ei täida Euroopa maagaasi põhivõrguettevõtjate võrgureegleid , 10-aastast investeerimiskava või iga-aastast tööprogrammi, teatab amet sellest komisjonile . Artikkel 2e Suuniste väljatöötamine 1. Komisjon koostab pärast ametiga konsulteerimist iga-aastase prioriteetide loetelu, milles määratakse kindlaks maagaasi siseturu arengu esmatähtsad küsimused. 2. Seda prioriteetide loetelu arvesse võttes volitab komisjon ametit töötama kuue kuu jooksul välja suuniste kavandi peamiste, selgete ja objektiivsete põhimõtete kehtestamiseks artiklis 2c sätestatud reeglite ühtlustamiseks. 3. Nende suuniste väljatöötamisel konsulteerib amet ametlikult avatud ja läbipaistval viisil Euroopa maagaasi põhivõrguettevõtjate võrgustikuga ja teiste sidusrühmadega. 4. Amet võtab suuniste kavandi vastu konsultatsiooni tulemuste põhjal. Ta toob välja konsulteerimise käigus tehtud tähelepanekud ning selgitab, kuidas neid on arvesse võetud. Kui märkusi ei ole arvesse võetud, esitab ta selle põhjused. 5. Komisjon võib omal algatusel või ameti palvel algatada sama menetluse suuniste ajakohastamiseks. Artikkel 2 f Võrgureeglite väljatöötamine 1. Komisjon volitab Euroopa maagaasi põhivõrguettevõtjate võrgustikku kuue kuu jooksul pärast seda, kui amet on suunised vastu võtnud ning vastavalt artiklile 2e välja töötama suunistega kehtestatud põhimõtetega täielikult kooskõlas olevate võrgureeglite projekti. 2. Nende reeglite kavandamisel võtab Euroopa maagaasi põhivõrguettevõtjate võrgustik arvesse turuosaliste ja võrgu kasutajate tehnilist kompetentsust ja teavitab neid edasiminekutest. 3. Euroopa maagaasi põhivõrguettevõtjate võrgustik esitab võrgureeglite kavandid ametile. 4. Amet korraldab seoses võrgureeglite kavandiga avatud ja läbipaistva ametliku konsulteerimise. 5. Amet võtab võrgureeglite kavandi vastu konsulteerimise tulemuste põhjal. Ta toob välja konsulteerimise käigus tehtud tähelepanekud ning selgitab, kuidas neid on arvesse võetud. Kui märkusi ei ole arvesse võetud, esitab ta selle põhjused. 6. Ameti algatusel või Euroopa maagaasi põhivõrguettevõtjate võrgustiku taotlusel võib samasuguse menetluse kohaselt läbi viia kehtivate võrgureeglite läbivaatamise. 7. Komisjon võib ameti soovitusel esitada võrgureeglid artikli 14 lõikes 1 osutatud komiteele lõplikuks vastuvõtmiseks vastavalt artikli 14 lõikes 2 osutatud kontrolliga regulatiivmenetlusele . Artikkel 2g Konsulteerimine 1. Oma ülesannete täitmisel konsulteerib amet ametlikult avatud ja läbipaistval viisil kõikide asjaomaste turuosalistega ▐. Sellesse konsulteerimisse on kaasatud tarneettevõtjad, tarbijad, võrgu kasutajad, jaotusvõrguettevõtjad, maagaasi veeldusjaamade ja hoidlate haldurid, kaasa arvatud asjaomased (tööstusharu)liidud, tehnilised asutused ja sidusrühmade platvormid. 2. Kõik lõikes 1 osutatud küsimustega seotud dokumendid ja kohtumiste protokollid avalikustatakse. 3. Enne suuniste ja võrgureeglite vastuvõtmist teeb amet teatavaks, milliseid märkusi konsulteerimise käigus esitati ning mil viisil neid märkusi on arvesse võetud. Kui märkusi ei ole arvesse võetud, esitab amet selle põhjused. 4. Euroopa maagaasi põhivõrguettevõtjate võrgustik teeb turuosaliste ja võrgu kasutajatega vastavalt artikli 2 f lõikele 2 koostööd. Artikkel 2h Kulud Artiklites 2a kuni 2i osutatud Euroopa maagaasi põhivõrguettevõtjate võrgustiku tegevusega seotud kulud kannavad põhivõrguettevõtjad ning neid võetakse arvesse tariifide arvutamisel. Artikkel 2 i Põhivõrguettevõtjate piirkondlik koostöö 1. Põhivõrguettevõtjad teevad Euroopa maagaasi põhivõrguettevõtjate võrgustiku raames piirkondlikku koostööd, et toetada artikli 2 c lõikes 1 osutatud ülesannete täitmist. Eelkõige avaldavad nad iga kahe aasta järel piirkondliku investeerimiskava ning võivad teha piirkondlikul investeerimiskaval põhinevaid investeerimisotsuseid. Piirkondlik investeerimiskava ei tohi olla vastuolus artikli 2 c lõike 1 punktis c osutatud 10- aastase investeerimiskavaga. 2. Põhivõrguettevõtjad edendavad ka võrgu optimaalseks haldamiseks vajalikku töökorda ning energiabörside arengut, piiriülese võimsuse kooskõlastatud jaotamist ▐ ning piiriüleste tasakaalustusmehhanismide ühilduvust . 3. Riiklikud reguleerivad asutused ja muud asjaomased riiklikud asutused teevad koostööd kõikidel tasanditel, et ühtlustada turukorraldust ja integreerida oma siseriiklikud turud vähemalt ühel või mitmel piirkondlikul tasandil, mis on esimene ja vahepealne samm täielikult liberaliseeritud siseturu suunas. Eelkõige edendavad nad võrguettevõtjate koostööd piirkondlikul tasandil ning soodustavad nende piirkondlikku integreerumist, et luua konkurentsivõimeline siseturg, soodustada nende regulatiivsete ja tehniliste raamistike ühtlustamist ning eeskätt integreerida veel allesjäänud „gaasisaared.”